“Дзяржава мае магчымасць аказваць матэрыяльную дапамогу людзям, якія патрапілі ў цяжкую жыццёвую сітуацыю”, – запэўніў прысутных начальнік упраўлення па працы, занятасці і сацыяльнай абароне райвыканкама А.І. Навіцкі і падрабязна расказаў аб відах такой дапамогі, сацыяльных паслугах для сацыяльна ўразлівых катэгорый насельніцтва. Ён жа засяродзіў увагу на пытанні занятасці. Па словах Андрэя Іванавіча, летась у раёне былі створаны 243 рабочыя месцы пры заданні 106. Сёння наймальнікі прапануюць 480 вакансій.